**A black background with a black square

AI-generated content may be incorrect.**

**paslaugų pirkimo-pardavimo sutarties Specialiosios sąlygos**

|  |  |
| --- | --- |
| **Sutarties pavadinimas** | (VPP-626) Trasos žymėjimo stulpelių įrengimas |
| **Sutarties numeris** |  |

|  |  |  |
| --- | --- | --- |
| **1. SUTARTIES ŠALYS** | | |
| **1.1. Pirkėjas** | 1.1.1. Pavadinimas | AB „Amber Grid“ |
| 1.1.2. Juridinio asmens kodas | 303090867 |
| 1.1.3. Adresas | Laisvės pr. 10, Vilnius LT-04215 |
| 1.1.4. PVM mokėtojo kodas | LT100007844014 |
| 1.1.5. Atsiskaitomoji sąskaita | LT71 7044 0600 0790 5969 |
| 1.1.6. Bankas, banko kodas | AB SEB bankas, 70440 |
| 1.1.7. Telefonas | +370 5 236 0855 |
| 1.1.8. El. paštas | info@ambergrid.lt |
| 1.1.9. Šalies atstovas |  |
| 1.1.10. Atstovavimo pagrindas |  |
| **1.2. Tiekėjas**  (jei Tiekėjas yra fizinis asmuo, skiltys atitinkamai pakoreguojamos.  Jei Tiekėjas yra tiekėjų grupė, skiltys pildomos įterpiant kiekvieno grupės nario informaciją) | 1.2.1. Pavadinimas |  |
| 1.2.2. Juridinio asmens kodas |  |
| 1.2.3. Adresas |  |
| 1.2.4. PVM mokėtojo kodas |  |
| 1.2.5. Atsiskaitomoji sąskaita |  |
| 1.2.6. Bankas, banko kodas |  |
| 1.2.7. Telefonas |  |
| 1.2.8. El. paštas |  |
| 1.2.9. Šalies atstovas |  |
| 1.2.10. Atstovavimo pagrindas |  |

|  |  |  |  |
| --- | --- | --- | --- |
| **2. ATSAKINGI ASMENYS** | | | |
| **2.1. Pirkėjo kontaktiniai asmenys, atsakingi už Sutarties vykdymą, Paslaugų priėmimą, Sąskaitų per informacinę sistemą SABIS priėmimą** | | (nurodyti padalinį / skyrių, pareigas, vardą, pavardę, tel., el. paštą) | |
| **2.2. Tiekėjo kontaktiniai asmenys, atsakingi už Sutarties vykdymą** | | (nurodyti padalinį / skyrių, pareigas, vardą, pavardę, tel., el. paštą) | |
| **3. SUTARTIES DALYKAS** | | | |
| **3.1. Sutarties dalykas** | | 3.1.1. Tiekėjas įsipareigoja Sutartyje numatytomis sąlygomis suteikti Pirkėjui Paslaugas ir su jomis susijusias prekes (toliau – Paslaugos).  3.1.2. Išsamus Paslaugų aprašymas ir kiti reikalavimai tiekiamoms Paslaugoms nustatyti Sutarties priede Nr. 1 „Techninė specifikacija“ (toliau – Techninė specifikacija) ir Sutarties priede Nr. 2 „Pasiūlymas“. | |
| **3.2. Pirkimo pavadinimas ir numeris** | | (VPP-626) Trasos žymėjimo stulpelių įrengimas | |
| **3.3. Informacija apie Europos Sąjungos lėšomis finansuojamą projektą arba kitą projektą** | | Punktas netaikomas. | |
| **4. PASLAUGŲ SUTEIKIMO TERMINAI IR PASLAUGŲ PERDAVIMO** – **PRIĖMIMO TVARKA** | | | |
| **4.1. Paslaugų suteikimo terminas** | | Tiekėjas Paslaugas įsipareigoja suteikti Techninėje specifikacijoje nustatytais terminais, sąlygomis.  Bendras Paslaugų teikimo terminas: 36 (trisdešimt šeši) mėnesiai. | |
| **4.2. Paslaugų (ar jų dalies) suteikimo termino pratęsimas** | | 4.2.1. Paslaugų (ar jų dalies) suteikimo terminas gali būti pratęsiamas esant šioms aplinkybėms:  4.2.1.1. nepalankios oro sąlygos, dėl kurių neįmanoma suteikti Paslaugas ar su jomis susijusias prekes – intensyvios liūtys, potvyniai, tirštas rūkas, škvaliniai vėjai, gausus sniegas, pūga ar pan. Ši galimybė taikoma tik tai Paslaugų daliai, kurios kokybė, suteikimas ir (ar) su paslaugomis susijusių prekių pristatymas priklauso nuo gamtinių sąlygų;  4.2.1.2 Pirkėjo veiksmai ar neveikimas, trukdantys tinkamai ir laiku vykdyti Tiekėjo įsipareigojimus pagal Sutartį, įskaitant Pirkėjo vėlavimą paskirti specialistus, atsakingus už Sutartyje numatytų įsipareigojimų vykdymą, kitų Pirkėjo Sutartimi prisiimtų įsipareigojimų nevykdymą ar netinkamą vykdymą;  4.2.1.3. bet kokių valstybės ar savivaldybės institucijai, įstaigai ar organizacijai, ar kitam subjektui teisės aktais priskirtų funkcijų nevykdymas per nustatytą (ar protingą) terminą;  4.2.1.4. užsitęsusios pirkimo procedūros, dėl kurių pradėti ir (ar) užbaigti suteikti Paslaugas per nustatytą terminą tapo neįmanoma arba pernelyg sudėtinga;  4.2.1.5. atsiranda uždelsimas, kliūtys ar trukdymai, kurių atsiradimui Tiekėjas neturi įtakos, už kuriuos neatsako ir kurie sukelti ir priskiriami tretiesiems asmenims (pvz., netinkamai vykdoma kita Pirkėjo sutartis, kurios įvykdymas turi tiesioginę įtaką Tiekėjo vykdomai Sutarčiai);  4.2.1.6. Pirkėjo Tiekėjui pateikiami nurodymai, neįeinantys į Sutarties objektą, turintys įtakos Tiekėjo sutartinių įsipareigojimų įvykdymo terminams.  4.2.2. Šalis, siekianti pratęsti Paslaugų (ar jų dalies) suteikimo terminą, privalo raštu kreiptis į kitą Šalį ir pateikti minėtų aplinkybių egzistavimo įrodymus.  4.2.3. Šalims pritarus, kad minėtų aplinkybių įrodymai yra pakankami ir pagrįsti, Paslaugų (ar jų dalies) suteikimo terminas gali būti pratęsiamas tik minėtų aplinkybių egzistavimo laikotarpiui. | |
| **4.3. Užsakymų teikimo tvarka** | | Punktas taikomas.  Užsakymai teikiami elektroninėje užsakymų sistemoje, kai Tiekėjas tokią turi, arba Tiekėjo nurodytu elektroniniu paštu, ir laikomi gautais kitą darbo dieną po užsakymo nurodytu būdu pateikimo dienos. | |
| **4.4. Dėl minimalios Užsakymo vertės ar apimties** | | Punktas netaikomas. | |
| **4.5. Pateikiami dokumentai** | | Jei Techninėje specifikacijoje nurodyta, jog Tiekėjas kartu su Paslaugomis turi pateikti atitinkamus dokumentus, Tiekėjui nepateikus tokių dokumentų, laikoma, kad Paslaugos neatitinka Sutartyje nustatytų reikalavimų. | |
| **5. SUTARTIES KAINA IR ATSISKAITYMO TVARKA** | | | |
| **5.1. Sutarčiai taikomas kainos apskaičiavimo būdas** | | Fiksuoto įkainio kainodara. | |
| **5.2. Pradinės Sutarties vertė ir Sutarties kaina** | | 5.2.1. Pradinės Sutarties vertė:  5.2.1.1. Pradinės Sutarties vertė Eur be PVM: [...]  5.2.1.2. Pradinės sutarties vertės apskaičiavimas:  Pradinės Sutarties vertė lygi Tiekėjo pasiūlymo kainai be PVM. Pirkėjas perka Paslaugas pagal poreikį Sutartyje nurodytais įkainiais, neviršijant joje nurodyto Paslaugų maksimalaus kiekio. | |
| **5.3. Sutarties kainos / įkainių perskaičiavimas taikant peržiūros taisykles** | | 5.3.1. Sutarties kaina / įkainiai bus perskaičiuojami:  5.3.1.1. dėl PVM tarifo pasikeitimo. Šalys susitaria, kad PVM apskaičiuojamas pagal sąskaitos faktūros išrašymo metu galiojančius tarifus. Ši nuostata taikoma tuomet, jei PVM tarifas keičiasi (didėja arba mažėja) dėl teisės aktų pasikeitimo ir netaikoma, kai PVM tarifas didėja ar atsiranda pareiga jį mokėti dėl nuo Tiekėjo priklausančių aplinkybių, pavyzdžiui, pasikeičia jo veikla, tampa PVM mokėtoju ir panašiai.  5.3.1.2. dėl kainų lygio pokyčio:  5.3.1.2.1. Bet kuri Sutarties Šalis Sutarties galiojimo metu turi teisę inicijuoti Sutarties kainos / įkainių peržiūrą (keitimą) ne anksčiau kaip po 6 (šešių) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.1.2.6 punkte, viršija 5 procentus. Tuo atveju, jei nuo (galutinio) pasiūlymo pateikimo iki Sutarties sudarymo dienos yra praėję daugiau nei 6 (šeši) mėnesiai, Sutartyje numatytos kainos / įkainių perskaičiavimas (keitimas) gali būti atliktas Sutarties sudarymo dieną. Sutarties kainos / įkainių peržiūra atliekama ne rečiau kaip kas 6 (šeši) mėnesiai.  5.3.1.2.2. Sutarties kaina / įkainiai peržiūrimi tik tai Sutarties daliai, kuri nėra išpirkta, t. y. Paslaugoms, kurios nėra priimtos ir apmokėtos. Vėlesnė Sutarties kainos / įkainių peržiūra negali apimti laikotarpio, už kurį jau buvo atlikta peržiūra.  5.3.1.2.3. Jeigu Paslaugų teikimas vėluoja dėl Tiekėjo kaltės, uždelstų suteikti Paslaugų kaina / įkainiai nėra perskaičiuojami dėl kainų lygio kilimo (gali būti mažinami, tačiau negali būti didinami).  5.3.1.2.4. Atlikdamos Sutarties kainos / įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis. Iš kitos Šalies nereikalaujama pateikti oficialaus Valstybės duomenų agentūros išduoto dokumento ar patvirtinimo.  5.3.1.2.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties kainą / įkainius, perskaičiuotą Pradinės Sutarties vertę.  5.3.1.2.6. Nauja Sutarties kaina / įkainiai apskaičiuojami pagal žemiau pateiktą formulę:  , kur a – kaina / įkainis (Eur be PVM) (jei peržiūra jau buvo atlikta, tai po paskutinio perskaičiavimo)  a1 – perskaičiuota (pakeista) kaina / įkainis (Eur be PVM)  k – pagal vartotojų kainų indeksą (indeksas: 12 ĮVAIRIOS PREKĖS IR PASLAUGOS) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  Indnaujausias – kreipimosi dėl kainos / įkainių peržiūros išsiuntimo kitai Šaliai dieną paskelbtas naujausias vartotojų kainų indeksas.  Indpradžia – laikotarpio pradžios datos (mėnesio) vartotojų kainų indeksas. Pirmojo perskaičiavimo atveju laikotarpio pradžia (mėnuo) yra paskutinės pirkimo, kurio pagrindu sudaryta Sutartis, pasiūlymų pateikimo termino dienos mėnuo (taikoma, jei perskaičiavimas atliekamas esant aplinkybei, kad nuo (galutinio) pasiūlymo pateikimo iki Sutarties sudarymo dienos yra praėję daugiau nei 6 (šeši) mėnesiai)/ Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  5.3.1.2.7. Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno skaitmens po kablelio, o apskaičiuotas įkainis „a1“ suapvalinamas iki dviejųskaitmenų po kablelio.  5.3.1.2.8. Šalis, siekianti Sutarties kainos / įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Paslaugų sąrašą su kiekiais, indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale, kita svarbi informacija. Prašyme Šalis neturi teisės nurodyti kito indekso ar prašyti perskaičiavimo pagal kitą indeksą nei nurodytas šioje procedūroje.  5.3.1.2.9. Susitarimas turi būti sudarytas per 30 (trisdešimt) dienų nuo Šalies pateikto tinkamo prašymo perskaičiuoti Sutarties kainą / įkainius gavimo dienos. Jei Paslaugos suteikiamos po prašymo pateikimo, tačiau susitarimas dar nėra sudarytas, suteiktų Paslaugų kainoms/ įkainiams taikomos peržiūrėtos kainos / įkainiai.  5.3.1.2.10. Sutarties kaina / įkainiai neperskaičiuojami, jei Sutarties kainodara - kintamas įkainis arba vykdymo išlaidų atlyginimas.  5.3.1.2.11. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ / PĮ nuostatas. | |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | | 5.4.1. Pirkėjas turi teisę atsisakyti dalies Sutarties objekto (Paslaugų ir (ar) su jomis susijusių prekių), kai atsiranda nuo Šalių nepriklausančios aplinkybės, kurių:  5.4.1.1. pasiūlymo pateikimo metu Šalys protingai negalėjo numatyti;  5.4.1.2. Šalys negali kontroliuoti ir kurių pasekmių negali išvengti;  5.4.1.3. nei viena iš Šalių nebuvo prisiėmusi atsiradimo rizikos.  5.4.1.4. Tokios aplinkybės apima, bet neapsiriboja:  5.4.1.4.1. privalomų teisės aktų pakeitimą, tiesiogiai darantį Sutarties objektą nebenaudotiną ar nereikalingą;  5.4.1.4.2. kompetentingų institucijų nustatytus draudimus ar ribojimus, dėl kurių Sutarties objektas negali būti įgyvendintas;  5.4.1.4.3. force majeure aplinkybes, jeigu jos tiesiogiai daro Sutarties objektą nebereikalingą.  5.4.1.5. Galima atsisakyti iki 30 % pradinės Sutarties vertės. Jei Sutartyje nėra nurodyti atsisakomų Paslaugų/prekių įkainiai, mutatis mutandis taikomi Kainodaros taisyklių nustatymo metodikos, patvirtintos Viešųjų pirkimų tarnybos direktoriaus įsakymu, 19 punkte nustatyti reikalavimai;  5.4.1.6. Pirkėjas raštu informuoja Tiekėją ne vėliau kaip prieš 30 kalendorinių dienų iki Sutarties dalyko atsisakymo poreikio būtinybės.  5.4.2. Pirkėjo teisė įsigyti Paslaugų sąraše nenurodytų, tačiau su pirkimo objektu susijusių Paslaugų:  Punktas netaikomas. | |
| **5.5. Atsiskaitymo su Tiekėju terminas ir tvarka** | | 5.5.1. Pirkėjas atsiskaito su Tiekėju ne vėliau kaip per 30 (trisdešimt) dienų nuo Sąskaitos gavimo dienos.  5.5.2. Apmokėjimo sąlygos: įvykdžius užsakymą, mokama už konkretų kiekį / apimtį pagal nustatytus įkainius. | |
| **5.6. Avansas** | | Punktas netaikomas. | |
| **5.7. Avanso užtikrinimas** | | Punktas netaikomas. | |
| **6. PASLAUGŲ KOKYBĖ IR GARANTINIAI ĮSIPAREIGOJIMAI** | | | |
| **6.1. Garantinis terminas** | | Su Paslaugomis įsigyjamoms prekėms nustatomas Techninėje specifikacijoje nustatytas garantinis terminas, kuris yra 5 (metai), ir kuris skaičiuojamas nuo prekių perdavimo–priėmimo akto ar Sąskaitos (kai prekių perdavimo–priėmimo aktas nėra pasirašomas) pasirašymo dienos. | |
| **6.2. Terminas Paslaugų trūkumams pašalinti** | | Tiekėjas privalo pašalinti trūkumus per Techninėje specifikacijoje nurodytą terminą. Jei terminas nenurodytas – ne ilgiau kaip per 10 (dešimt) dienų. Paslaugų/prekių trūkumų nustatymo bei šalinimo tvarka nustatyta Bendrųjų sąlygų 7 skyriuje. | |
| **6.3. Pasiūlyme nurodytų kokybinių kriterijų (už kuriuos Tiekėjas gavo balus) įgyvendinimo ir tikrinimo tvarka** | | Netaikoma. | |
| **7. SUTARTIES VYKDYMUI PASITELKIAMI SUBTIEKĖJAI IR (AR) SPECIALISTAI** | | | |
| **7.1. Sutarties vykdymui pasitelkiami subtiekėjai ir (ar) specialistai** | | Pasirinkite elementą. | |
| **8. PRIEVOLIŲ PAGAL SUTARTĮ ĮVYKDYMO UŽTIKRINIMAS** | | | |
| **8.1. Prievolių pagal Sutartį įvykdymo užtikrinimas** | | Prievolių pagal Sutartį įvykdymas užtikrinamas: netesybos. | |
| **8.2 Sutarties įvykdymo užtikrinimo galiojimo terminas** | | Netaikoma. | |
| **8.3. Sutarties įvykdymo užtikrinimo pateikimas** | | Punktas netaikomas. | |
| **9. ŠALIŲ ATSAKOMYBĖ** | | | |
| **9.1. Pirkėjui taikomos netesybos už mokėjimų pagal Sutartį vėlavimą** | | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo suteiktas kokybiškas Paslaugas per Sutartyje nurodytą terminą, Tiekėjas nuo kitos nei nustatytas terminas dienos skaičiuoja Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. | |
| **9.2. Tiekėjui taikomos netesybos už vėlavimą vykdyti užsakymą, suteikti Paslaugas ar ištaisyti trūkumus** | | 9.2.1. Jeigu Tiekėjas vėluoja suteikti Paslaugas, vykdyti užsakymą ar ištaisyti trūkumus, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną iki prievolės įvykdymo dienos nuo laiku nesuteiktų Paslaugų, užsakymo ar Paslaugų, turinčių trūkumų, kainos be PVM.  9.2.2. Tiekėjas privalo sumokėti Pirkėjui netesybas per 5 (penkias) darbo dienas nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. | |
| **9.3. Tiekėjui taikoma bauda nutraukus Sutartį dėl esminio Sutarties pažeidimo ar Sutarties nevykdymo ar netinkamo vykdymo iš Tiekėjo pusės** | | Jei Sutartis nutraukiama dėl esminio Sutarties pažeidimo ar Sutarties nevykdymo ar netinkamo vykdymo iš Tiekėjo pusės, Pirkėjas turi teisę reikalauti sumokėti baudą, lygią 5 (penkių) procentų Pradinės sutarties vertės dydžio sumai, bet ne mažesnei nei 3000 (trys tūkstančiai) Eur. | |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Sutartyje nurodytos subtiekėjų ir (ar) specialistų keitimo tvarkos** | | 100 (vienas šimtas) Eur bauda už kiekvieną pažeidimo atvejį. | |
| **9.5. Tiekėjui taikomos baudos dėl aplinkosauginių, darbuotojų saugos, sveikatos saugos, gaisrinės saugos, ir (arba) socialinių kriterijų nesilaikymo** | | 9.5.1. 100 (vienas šimtas) Eur bauda už kiekvieną pažeidimo atvejį.  9.5.2. Tiekėjas įsipareigoja nedelsiant, tačiau visais atvejais ne vėliau kaip per 2 (dvi) darbo dienas, pranešti Pirkėjui (ir atitinkamoms institucijoms, kai to reikalaujama) apie visus aplinkos apsaugos ar žmonių saugos reikalavimus pažeidžiančius incidentus, įvykusius prekių pristatymo metu ir teikiant su jomis susijusias paslaugas. Jei Tiekėjas nepraneša apie incidentą Pirkėjui ir (ar) atitinkamoms institucijoms per 2 (dvi) darbo dienas, jis papildomai privalo sumokėti Pirkėjui baudą, lygią 100 Eur už kiekvieną atskirą atvejį ir atlyginti Pirkėjui visus tiesioginius nuostolius, patirtus dėl nepranešimo apie incidentą, kurių bauda nepadengia. Šis punktas taikomas visiems incidentams, įvykusiems prekių pristatymo metu ir (ar) teikiant su jomis susijusias paslaugas, nepaisant to, ar jie sukėlė žalos žmonėms ar aplinkai.  9.5.3. 500 (penki šimtai) Eur už kiekvieną pažeidimo atvejį jei pažeidžiami darbuotojų saugos ir sveikatos reikalavimai, ir dėl to įvyksta nelaimingas atsitikimas. | |
| **9.6. Tiekėjui taikoma bauda dėl konfidencialumo reikalavimų nesilaikymo** | | 3000 (trys tūkstančiai) Eur bauda už kiekvieną pažeidimo atvejį ir atlygina dėl to Pirkėjo patirtus ar atsiradusius tiesioginius nuostolius, kiek jų nepadengia bauda. | |
| **9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu** | | Punktas netaikomas. | |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | | Taikoma Specialiųjų sąlygų 8.3.2 punkte numatyta atsakomybė. | |
| **9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo** | | 1000 Eur bauda už kiekvieną pažeidimo atvejį. | |
| **9.10. Tiekėjui taikomos baudos dėl Sutikimo dirbti veikiančiuose gamtinių dujų perdavimo sistemos objektuose (įrenginiuose) ir/ar jų apsaugos zonoje (toliau – Sutikimas) neturėjimo ar jame numatytų sąlygų pažeidimų** | | *Pastaba: Šiame skyriuje nustatyti reikalavimai dėl Sutikimo taikomi tik tuo atveju ir tik tiek, kiek konkrečių Paslaugų teikimui ar su jomis susijusių prekių pristatymui būtinas Sutikimas. Kai toks Sutikimas nebūtinas, 9.10 punktas netaikomas*  Jei Tiekėjas ar jo pasitelkti asmenys:  9.10.1. Paslaugas teikia ar su jomis susijusias prekes tiekia neturėdami galiojančio Sutikimo;  9.10.2. teikia Paslaugas ar pristato su jomis susijusias prekes pasibaigus Sutikimo galiojimui, Pirkėjui sustabdžius ar panaikinus Sutikimą;  9.10.3. pažeidžia bet kurią Sutikime nustatytą sąlygą; arba 9.1.0.4. Paslaugas teikia ar su jomis susijusias prekes tiekia Sutikime nenurodyti asmenys, –  Tiekėjas už kiekvieną tokį pažeidimą moka Pirkėjui 500 Eur baudą. | |
| **9.11. Tiekėjui taikoma bauda, jei Paslaugas teikiantys, su jomis susijusias prekes tiekiantys asmenys yra neblaivūs ar apsvaigę nuo psichoaktyvių medžiagų.** | | 1000 (vienas tūkstantis ) Eur bauda už kiekvieną pažeidimo atvejį. | |
| **9.12. Tiekėjui taikoma bauda, jei Tiekėjas nesilaiko nacionalinio saugumo interesų (kai taikoma) ir (ar) Kilmės taikomų reikalavimų** | | Tais atvejais, kai Tiekėjas pažeidžia Sutartyje numatytus dėl nacionalinio saugumo interesų ir (ar) kilmės taikomus reikalavimus, tačiau dėl šių pažeidimų Sutartis nenutraukiama, Tiekėjas privalo ištaisyti pažeidimą (jeigu ir kiek tai yra įmanoma/proporcinga) bei, Pirkėjui pareikalavus, sumokėti 10.000 (dešimt tūkstančių) Eur dydžio baudą už kiekvieną atskirą pažeidimo atvejį. | |
| **9.13. Tiekėjui taikoma bauda, jei Tiekėjas nesilaiko pasienio anglies dioksido korekcinio mechanizmo (toliau – PADKM) reikalavimų** | | 9.13.1. 500 (penki šimtai) Eur bauda už kiekvieną pažeidimo atvejį, jei Tiekėjas savalaikiai neteisingai deklaravo duomenis PADKM registre ar duomenų nedeklaravo.  9.13.2. papildomai 300 (tris šimtai) Eur bauda už kiekvieną pažeidimo atvejį, jeigu dėl aptariamos pareigos nevykdymo ar netinkamo vykdymo Pirkėjui buvo paskirta administracinė nuobauda už PADKM reglamento (ES) 2019/1020 pažeidimą. Tiekėjas taip pat atlygina visas tiesiogines išlaidas bei nuostolius (į kuriuos įeina ir Pirkėjo sumokėta administracinė nuobauda), susijusius su Tiekėjo veiksmais ar neveikimu, neužtikrinant Pirkėjo atitikties PADKM reglamento (ES) 2019/1020 reikalavimams, kurių nepadengia punkte skyriuje numatytos baudos. | |
| **9.14. Tiekėjui taikoma bauda, jei Tiekėjas neturi reikiamos kvalifikacijos** | | Jeigu Tiekėjas neužtikrina, kad Sutartį vykdytų asmenys, turintys reikiamą kvalifikaciją ir (ar) turintys tam teisę, Tiekėjas privalo nedelsiant ištaisyti pažeidimą (įskaitant, užtikrinti, kad tinkamos kvalifikacijos ir (teisės) neturintis asmuo nedelsiant nutrauktų jo vykdomą veiklą) bei, Pirkėjui pareikalavus, sumokėti 500 (penkių šimtų) Eur dydžio baudą už kiekvieną atvejį; | |
| **9.15. Tiekėjui taikomos netesybos už Sutarties specialiųjų sąlygų 10 skyriuje nustatytų esminių sąlygų nesilaikymą** | | Jei Tiekėjas nesilaiko vienos iš Sutarties specialiųjų sąlygų 10 skyriuje nustatytos esminės sąlygos, ir Sutarties specialiųjų sąlygų 9 skyriuje yra numatyta atsakomybė už tokios sąlygos nesilaikymą, taikoma Sutarties specialiųjų sąlygų 9 skyriuje numatyta atsakomybė.  Jei Tiekėjas nesilaiko vienos iš Sutarties specialiųjų sąlygų 10 skyriuje nustatytos esminės sąlygos, ir Sutarties specialiųjų sąlygų 9 skyriuje nėra numatyta atsakomybė už tokios sąlygos nesilaikymą, taikoma žemiau nurodyta atsakomybė:  Pirkėjas turi teisę reikalauti sumokėti baudą, lygią 2 (dviejų) procentų Pradinės sutarties vertės dydžio sumai, bet ne mažesnei nei 1000 (vienas tūkstantis) Eur. | |
| **9.16. Tiekėjui taikoma bauda už šiurkštų Partnerių etikos kodekso pažeidimą** | | Tais atvejais, kai Tiekėjas padaro Partnerių etikos kodekso šiurkštų pažeidimą, tačiau dėl šių pažeidimų Sutartis nenutraukiama, Tiekėjas privalo ištaisyti pažeidimą bei, Pirkėjui pareikalavus, sumokėti 1000 (vienas tūkstantis) Eur dydžio baudą už kiekvieną atskirą pažeidimo atvejį. | |
| **9.17. Bendra informacija** | | 9.15.1. Šiame skyriuje nurodytų netesybų sumokėjimas neatleidžia Tiekėjo nuo pareigos atlikti visus veiksmus, būtinus įvykdyti sutartinius įsipareigojimus.  9.15.2. Šiame skyriuje numatyta atsakomybė Tiekėjui taikoma ir tuo atveju, jei pažeidimai atlikti jo subtiekėjo, specialistų, darbuotojų ar kitų trečiųjų asmenų, kuriuos jis pasitelkė vykdyti Sutartį.  9.15.3. Atsiskaitant, priskaičiuotų netesybų (baudų ir delspinigių), nuostolių suma bus mažinama Tiekėjo pateiktoje sąskaitoje faktūroje nurodyta mokėtina suma. Pirkėjas turi teisę bet kada vienašališkai įskaityti savo piniginius reikalavimus iš bet kokių Tiekėjui mokėtinų sumų, įskaitant pagal šią Sutartį ir kitas sutartis, sudarytas tarp Šalių, mokėtinas nuostolių kompensacijas, kitas sumas, bei jų dydžiu susimažinti Pirkėjo mokėtinas sumas Tiekėjui, apie tai raštiškai informuodamas Tiekėją.  9.15.4. Nesant iš ko įskaityti piniginių reikalavimų, Tiekėjas privalo sumokėti Pirkėjui netesybas ir (ar) nuostolius per 5 (penkias) darbo dienas nuo Pirkėjo pareikalavimo.  9.15.5. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 papunktį, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku negrąžintos permokos kainos be PVM.  9.15.6. Šalys viena kitai atlygina tik tiesioginius nuostolius, kurie ribojami Sutarties kainos dydžio suma, bet ne mažesne kaip 3000 (trys tūkstančiai) Eur suma (jeigu Sutarties kaina neviršija 3000 (trijų tūkstančių) Eur sumos).  9.5.7. Bendras pagal Sutartį Šaliai pritaikytų netesybų dydis ribojamas 20 (dvidešimt) procentų Pradinės sutarties vertės dydžio suma; jeigu Sutarties kaina neviršija 3000 (trijų tūkstančių) Eur sumos - ne didesne kaip 1 500 (vienas tūkstantis penki šimtai) Eur suma. | |
| **10. ESMINĖS SUTARTIES SĄLYGOS** | | | |
| **10.1. Esminės Sutarties sąlygos, kurias pažeidus, laikoma, kad Tiekėjas Sutartį vykdė su dideliais arba nuolatiniais trūkumais** | | 10.1.1. Tiekėjas po sutartinių įsipareigojimų įvykdymo (po galutinio Paslaugų perdavimo–priėmimo akto pasirašymo ir galutinio apmokėjimo) pažeidžia šios Sutarties nuostatas, reglamentuojančias konkurenciją, intelektinę nuosavybę ar konfidencialios informacijos valdymą;  10.1.2. Tiekėjas atsisako šalinti arba nepašalina garantinių trūkumų per Pirkėjo nustatytą papildomą terminą;  10.1.3. Tiekėjas 2 (du) kartus pažeidžia nuostatas dėl galiojančio Sutikimo turėjimo ar jame numatytų sąlygų laikymosi;  10.1.4. Tiekėjas 2 (du) kartus suteikia Paslaugas/tiekia prekes, kurios neatitinka Sutartyje ir (ar) įstatymuose nustatytų reikalavimų Paslaugoms/ prekėms. | |
| **11. SUTARTIES GALIOJIMAS IR KEITIMAS** | | | |
| **11.1. Sutarties sudarymas ir įsigaliojimas** | | 11.1.1. Sutartis laikoma sudaryta ir įsigalioja nuo Sutarties pasirašymo dienos (antrosios Šalies pasirašymo dieną). Paslaugos pagal Sutartį pradedamos teikti2026-02-16 d.11.1.2. Sutartis galioja iki visiško prievolių įvykdymo (kol bus išnaudota Pradinės Sutarties vertė, bet Paslaugų teikimo terminas negali būti ilgesnis kaip 36 (trisdešimt šeši) mėnesiai. | |
| **11.2. Sutarties galiojimo termino pratęsimas** | | Punktas netaikomas (4.2 punkte numatytos sąlygos taikomos). | |
| **12. SUTARTIES NUTRAUKIMAS** | | | |
| **12.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose ir šiais Specialiosiose sąlygose nurodytais atvejais ir nustatyta tvarka:  Pirkėjas turi teisę vienašališkai nutraukti Sutartį apie tai raštu įspėjęs Tiekėją ne mažiau kaip prieš 10 (dešimt) dienų, jei paaiškėja, kad kiti su Tiekėju sudaryti ar ketinami sudaryti sandoriai neatitinka nacionalinio saugumo interesų.  Jeigu nustatomi šiurkštūs Partnerių etikos kodekso pažeidimai, Pirkėjas turi teisę reikalauti Specialiųjų sąlygų 9.16. punkte numatytos baudos bei reikalauti pašalinti pažeidimą, o pažeidimo nepašalinus, - vienašališkai nutraukti Sutartį, įspėdamas Tiekėją prieš 10 (dešimt) dienų. | | |
| **12.2. Esminiai Sutarties pažeidimai** | 12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą / įkainius;  12.2.2. jeigu Tiekėjas nepateikia Sutarties įvykdymo užtikrinimo pratęsimo ilgiau kaip 30 (trisdešimt) dienų nuo galiojančio Sutarties įvykdymo užtikrinimo termino pabaigos Bendrosiose sąlygose nustatyta tvarka (išskyrus pirminį Sutarties įvykdymo užtikrinimą);  12.2.3. jeigu paaiškėja, kad Tiekėjas nevykdo įsipareigojimų, kurie pasiūlymų vertinimo metu pirkimo dokumentuose buvo nustatyti kaip pasiūlymų vertinimo kriterijai ir už kuriuos Tiekėjui buvo skiriamos reikšmės, kai pasiūlymas vertintas pagal kainos / sąnaudų ir kokybės santykį ir Tiekėjas per Pirkėjo nustatytą terminą neištaiso pažeidimų;  12.2.4. jeigu Tiekėjas nesilaiko Sutartyje nustatytų Paslaugų teikimo terminų 2 (du) kartus iš eilės arba vėluoja suteikti Paslaugas daugiau nei {......} nuo Sutartyje nustatyto Paslaugų suteikimo termino (pastaroji aplinkybė taikoma, jei yra įrašytas konkretus terminas);  12.2.5. jeigu Tiekėjas pažeidžia Paslaugų suteikimo terminus ir priskaičiuotų netesybų už vėlavimą suma viršija 20 (dvidešimt) proc. Pradinės sutarties vertės;  12.2.6. Tiekėjas pažeidžia Paslaugų suteikimo terminus ir dėl Paslaugų suteikimo vėlavimo Paslaugos tampa nebereikalingos;  12.2.7. Tiekėjas daugiau kaip 2 (du) kartus suteikia Paslaugas, kurios neatitinka Sutartyje ir (ar) įstatymuose nustatytų reikalavimų Paslaugoms;  12.2.8. Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;  12.2.9. Tiekėjas, vykdydamas Sutartį, pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;  12.2.10. Tiekėjas daugiau kaip du kartus per Sutarties galiojimo laikotarpį pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar) specialistų / esamų subtiekėjų ir (ar) specialistų keitimo;  12.2.11. Tiekėjas ir (ar) jungtinės veiklos parneris (jei taikoma), ir (ar) subtiekėjas (jei taikoma) paslaugų, kurioms Sutartyje nustatyti aplinkos apsaugos vadybos sistemos reikalavimai, teikimo metu, neturi galiojančio aplinkos apsaugos vadybos sistemos sertifikato, ir (ar) nepateikia sertifikato pratęsimo (neįsigyja naujo);  12.2.12. Tiekėjas perleido savo teises ir (ar) įsipareigojimus pagal Sutartį tretiesiems asmenims be raštiško Pirkėjo sutikimo;  12.2.13. Paaiškėja, kad Sutartis su Tiekėju neatitinka nacionalinio saugumo interesų, ar paslaugos / prekės (įskaitant jų sudedamąsias dalis) neatitinka kilmės reikalavimų, ir tokio neatitikimo negalima ištaisyti nepažeidžiant Sutarties ir jai taikomų teisės aktų reikalavimų, arba, jeigu ištaisymas būtų galimas, toks ištaisymas užtruktų ilgiau nei 10 (dešimt) dienų. Šalys aiškiai susitaria, kad jei Tiekėjas tyčia ar apgaulės (sukčiavimo) būdu pažeidžia Sutartyje numatytus dėl nacionalinio saugumo interesų ir (ar) kilmės taikomus reikalavimus, toks pažeidimas visais atvejais laikomas esminiu Sutarties pažeidimu. | | |
| **13. APLINKOS APSAUGOS IR SOCIALINIAI KRITERIJAI** | | | |
| **13.1. Su perkamomis paslaugomis susiję aplinkos apsaugos kriterijai** | Punktas taikomas:  Aplinkos apsaugos kriterijai Paslaugoms nustatomi vadovaujantis aplinkos apsaugos kriterijų taikymo, vykdant žaliuosius pirkimus, tvarkos aprašu, patvirtintu 2011 m. birželio 28 d. Lietuvos Respublikos aplinkos ministro įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ 4.4.4. papunkčiu.  Nustačius, kad Tiekėjas šiame papunktyje nustatyto kriterijaus (-jų) nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda. | | |
| **13.2. Su perkamomis Paslaugomis susiję socialiniai kriterijai** | Punktas netaikomas. | | |
| **14. BENDRŲJŲ SĄLYGŲ PAKEITIMAI IR PAPILDYMAI** | | | |
| **14.1.** | Šalys susitaria pakeisti nurodytus Sutarties Bendrųjų sąlygų punktus ir išdėstyti juos nauja redakcija:  „1.1.1.17. **VPĮ / PĮ** – Lietuvos Respublikos viešųjų pirkimų įstatymas / Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymas.“;  1.1.1.9., 1.1.2., 1.2.2., 1.2.6., 3.3.1., 3.3.2., 7.4.1.2., 10.3., 20.1., 21.4. punktuose minima sąvoka „VPĮ“ keičiama į sąvoką „VPĮ / PĮ“;  „10.6. Bankas (draudimo bendrovė) neturi teisės reikalauti, kad Pirkėjas pagrįstų savo reikalavimą. Pirkėjas pranešime bankui (draudimo bendrovei) nurodo, kad Sutarties įvykdymo užtikrinimo suma jam priklauso dėl to, kad Tiekėjas iš dalies ar visiškai neįvykdė Sutarties ir (arba) ji buvo nutraukta dėl Tiekėjo kaltės. Pirkėjas neįsipareigoja įrodyti realiai patirtų nuostolių ir Tiekėjas, pasirašydamas Sutartį ir pateikdamas Sutarties įvykdymo užtikrinimą, patvirtina, kad Sutarties įvykdymo užtikrinimo suma laikytina minimaliais neįrodinėjamais Pirkėjo nuostoliais.“;  „10.16.3. jei dėl bet kokių Tiekėjo veiksmų (veikimo ar neveikimo) Pirkėjas patyrė nuostolius (tiesioginius nuostolius, delspinigius ir (arba) baudas (jei netesybos numatytos Sutartyje).“;  „16.4. Tiekėjas įsipareigoja vykdant Sutartį laikytis aplinkos apsaugos, socialinės ir darbo teisės įpareigojimų, nustatytų Europos Sąjungos ir nacionalinėje teisėje, kolektyvinėse sutartyse ir VPĮ 5 priede / PĮ 7 priede nurodytose tarptautinėse konvencijose.“;  „17.7. Jeigu Sutartis nutraukiama dėl esminio sutarties pažeidimo pagal Bendrųjų sąlygų 22.2.1 papunktį ir (ar) Tiekėjas esminę Sutarties sąlygą, nurodytą Specialiųjų sąlygų 10 skyriuje, vykdo su dideliais ar nuolatiniais trūkumais, Tiekėjas įtraukiamas į nepatikimų tiekėjų sąrašą VPĮ 91 straipsnyje / PĮ 99 straipsnyje nustatyta tvarka. Atvejai, kuomet laikoma, kad esminė Sutarties sąlyga vykdoma su dideliais arba nuolatiniai trūkumais, nurodyti Specialiųjų sąlygų 10 skyriuje. Esminės Sutarties sąlygos vykdymas su dideliais arba nuolatiniais trūkumais gali būti pripažįstamas ir kitais, Specialiosiose sąlygose nenurodytais, atvejais, įvertinus konkrečias esminės Sutarties sąlygos netinkamo vykdymo aplinkybes.“  „20.4. Susitarimai įsigalioja nuo jų sudarymo, jei Susitarime nenurodyta kitaip. Susitarimą Pirkėjas privalo paviešinti VPĮ 33 ir 86 / PĮ 46 ir 94 straipsniuose nustatyta tvarka.“;  „22. Sutartis gali būti nutraukiama VPĮ 90 / PĮ 98 straipsnyje ir Sutartyje numatytais atvejais, įskaitant galimybę nutraukti Sutartį Šalių susitarimu.“;  „22.2.2.2. Tiekėjas neužtikrina Bendrųjų sutarties sąlygų 3.1.1. punkte nustatytų reikalavimų;“.  „22.2.2.14. paaiškėja VPĮ 37 straipsnio 8 dalyje ir (ar) 47 straipsnio 8 dalyje / PĮ 50 straipsnio 8 dalyje ir (ar) VPĮ 47 straipsnio 8 dalyje nurodytos aplinkybės.“;  „23.1.1. jei Tiekėjo pasiūlyme nurodytos prekės nebegaminamos ar iš esmės sutriko jų tiekimas ir gautas gamintojo patvirtinimas ir (ar) prekės, jų gamintojas kelia grėsmę nacionaliniam saugumui ir (ar) Prekių tiekimas prieštarauja Lietuvos Respublikoje įgyvendinamoms privalomoms tarptautinėms sankcijoms, kaip tai apibrėžta Sankcijų įstatyme ir (ar) prekės, jų sudedamosios dalys ar (ir) gamintojas neatitinka VPĮ 45 straipsnio 21 dalies / PĮ 58 straipsnio 41 dalies nuostatų;“.  Bendrųjų Sutarties sąlygų 22.2.2. punktas papildomas 22.2.2.15. papunkčiu:  „22.2.2.15. Tiekėjas pažeidžia Sutarties nuostatas, reglamentuojančias asmens duomenų apsaugą, intelektinę nuosavybę ar konfidencialios informacijos valdymą.“ | | |
| **14.2. Sutarties sąlygų papildymas dėl Partnerių etikos kodekso laikymosi** | Tiekėjas, pasirašydamas Sutartį, pareiškia ir garantuoja, kad yra susipažinęs su UAB „EPSO-G“ įmonių grupės [Partnerių etikos kodekso](https://www.epsog.lt/lt/viesieji-pirkimai/partneriu-etikos-kodeksas)  nuostatomis. | | |
| **14.3. Sutarties sąlygų papildymas dėl atitikties Pasienio anglies dioksido korekcinio mechanizmo reglamentui** | 14.3.1. Jei Pirkėjas įsigyja Prekes, kurios įeina į PADKM prekių kategoriją, ir PADKM reglamento (ES) 2019/1020 reikalavimų atitiktį privalo užtikrinti Pirkėjas, Tiekėjas įsipareigoja atlikti visus veiksmus, būtinus užtikrinti Pirkėjo atitiktį PADKM reglamento (ES) 2019/1020 reikalavimams, tai yra:  14.3.1.1. atlikti visus veiksmus, susijusius su Prekių importu į Lietuvos Respubliką pagal PADKM reglamento reikalavimus, įskaitant Prekių registraciją PADKM registre; Prekių išmetamo anglies dioksido kiekio apskaičiavimą ir deklaravimą PADKM registre; mokesčio už Prekių išmetamo anglies dioksido emisijas sumokėjimą; dokumentų, įrodančių tokių veiksmų atlikimą pateikimą;  14.3.1.2. informuoti Pirkėją apie bet kokius PADKM reglamento pasikeitimus, galinčius turėti įtakos Pirkėjo atitikčiai šiam reglamentui.  14.3.2. Be Sutarties Bendrųjų sąlygų 6 skyriuje numatytų nuostatų Prekių perdavimo–priėmimo aktas pasirašomas ir jo pagrindu pateikta sąskaita faktūra apmokama tik tada, kai Tiekėjas pateikia Pirkėjui šiuos dokumentus:  14.3.2.1. registracijos PADKM registre patvirtinimo kopiją;  14.3.2.2. apskaičiavimų ir deklaracijų Europos Komisijai kopijas;  14.3.2.3. mokėjimo už išmetamo anglies dioksido emisijas patvirtinimo kopiją.  14.3.2.3. Visos Tiekėjo išlaidos, susijusios su veiksmais, būtinais užtikrinti Pirkėjo atitiktį PADKM reglamento (ES) 2019/1020 reikalavimams (įskaitant jų pasikeitimus), yra įskaičiuotos į Sutarties kainą ir už jas papildomai Pirkėjas neapmoka. | | |
| **14.4. Sutarties sąlygų papildymas dėl atitikties Nacionaliniam saugumui užtikrinti svarbių objektų apsaugos įstatymui** | Taikoma, jei tikrinama Tiekėjo/subtiekėjų darbuotojų atitiktis:  Tiekėjo ir (ar) subtiekėjų darbuotojai, kuriems bus reikalinga teisė be palydos patekti prie Bendrovės valdomų nacionaliniam saugumui užtikrinti svarbių įrenginių ar turto, turi atitikti Nacionaliniam saugumui užtikrinti svarbių objektų apsaugos įstatymo 17 straipsnio 2 dalies 1-8, 10-11 punktuose nurodytus kriterijus. Tiekėjas įsipareigoja pateikti tokių asmenų sutikimus būti tikrinamiems bei dokumentus, patvirtinančius, kad nėra Nacionaliniam saugumui užtikrinti svarbių objektų apsaugos įstatymo 17 straipsnio 2 dalies 3 bei 7 punktuose nurodytų aplinkybių.  Taikoma, jei vykdoma sandorio (Sutarties) patikra:  Tais atvejais, kai Pirkėjas kreipiasi į Nacionaliniam saugumui užtikrinti svarbių objektų apsaugos koordinavimo komisiją (toliau – Komisija) dėl sandorio atitikties nacionalinio saugumo interesams patikros, ir Komisija ir/ar Lietuvos Respublikos Vyriausybė numato papildomus įpareigojimus/rekomendacijas, Tiekėjas įsipareigoja jų laikytis. Įpareigojimai/rekomendacijos:  [*pildoma, gavus Komisijos ir/ar Lietuvos Respublikos Vyriausybės įpareigojimus/rekomendacijas*] | | |
| **14.5. Sutarties sąlygų papildymas dėl Sutikimo gavimo** | Jeigu Paslaugoms teikti ir (ar) su jomis susijusioms prekėms tiekti yra būtinas Sutikimas:  14.5.1. iki tokių Paslaugų teikimo ar prekių pristatymo pradžios Tiekėjas (įskaitant subtiekėjus, jų darbuotojus) iš Pirkėjo turi gauti raštišką Sutikimą;  14.5.2. Sutikimo gavimui Tiekėjas įsipareigoja pateikti visus tokiam Sutikimui gauti reikalingus dokumentus (pateikiamų dokumentų sąrašas [čia](https://ambergrid.lt/saugumas/darbai-perdavimo-sistemos-objektuose/sutikimo-dirbti-suteikimo-tvarka/582));  14.5.3. Pirkėjo išduotas Sutikimas turi galioti visą Paslaugų teikimo ir (ar) su Paslaugomis susijusių prekių tiekimo nurodytuose objektuose ir (ar) teritorijose laikotarpį;  14.5.4. jeigu Tiekėjas (ar subtiekėjas, jų darbuotojai) teikia Paslaugas ar pristato su jomis susijusias prekes neturėdami raštiško Pirkėjo Sutikimo (jo negavus, pasibaigus Sutikimo galiojimui, Pirkėjui panaikinus ar sustabdžius Sutikimo galiojimą ar pan.) arba jei Paslaugas teikia / prekes pristato Sutikime nenurodyti darbuotojai, arba yra pažeidžiamos Sutikime nurodytos sąlygos, Tiekėjui taikoma Specialiųjų sąlygų 9.10 punkte nurodyto dydžio bauda. | | |
| **15. SUTARTIES PRIEDAI** | | | |
| **15.1. Priedas Nr. 1** | Techninė specifikacija | | |
| **15.2. Priedas Nr. 2** | Pasiūlymas | | |
| **15.3. Priedas Nr. 3** | Bendrosios sutarties sąlygos | | |
| **15.4. Priedas Nr. 4** | Trišalės sutarties projektas | | |
| Pirkimo dokumentai, jų patikslinimai ir paaiškinimai: skelbiami adresu *Click or tap here to enter text..* | | | |
| **16. ŠALIŲ ATSTOVŲ PARAŠAI** | | | |
| **PIRKĖJAS** | | | **TIEKĖJAS** |
| (nurodomos atstovo pareigos, vardas, pavardė) | | | (nurodomos atstovo pareigos, vardas, pavardė) |

**\_\_\_\_\_\_\_\_\_\_\_\_\_\_**