**AB „AMBER GRID“ SPECIALIOSIOS PIRKIMO SĄLYGOS**

**„(VPP-626) TRASOS ŽYMĖJIMO STULPELIŲ ĮRENGIMO“ PIRKIMAS**

2025 m. gruodžio 1 d.

# BENDROSIOS NUOSTATOS

* 1. Vykdomos skelbiamos derybos.
  2. Vykdomas Supaprastintas pirkimas, kurio vertė viršija mažos vertės pirkimų ribą
  3. Pirkimas vykdomas CVP IS priemonėmis*.* Bet kokia informacija, Pirkimo sąlygų paaiškinimai, pranešimai ar kitas Perkančiojo subjekto ir Tiekėjų susirašinėjimas vykdomas tik šiomis priemonėmis.
  4. Sprendimo neatlikti Pirkimo naudojantis centralizuotų pirkimų katalogu pagrindimas: Pirkimo objektas nėra įtrauktas į CPO katalogą.
  5. Šio Pirkimo metu bus vykdomos Derybos, daugiau informacijos BPS 10 skyriuje.
  6. Pasiūlymo sąvoka šiame Pirkime reiškia Pirminį pasiūlymą ir (arba) Galutinį pasiūlymą.
  7. Tiekėjams neleidžiama pateikti alternatyvių pasiūlymų.
  8. Vykdomo Pirkimo metu nebus kviečiami Komisijos posėdžiuose stebėtojo teisėmis dalyvauti valstybės ir savivaldybių institucijų ar įstaigų atstovai.
  9. Tiesioginio atsiskaitymo su Subtiekėjais ir Ūkio subjektais, kurių pajėgumais remiamasi, tvarka nurodyta Sutarties projekte.

# PIRKIMO OBJEKTAS

* 1. Pirkimo objektas – **Trasos žymėjimo stulpelių įrengimas.**
  2. Pirkimo objekto aprašymas pateikiamas Techninėje specifikacijoje.
  3. Pirkimo objektas į Pirkimo objekto dalis neskaidomas.
  4. Perkančiojo subjekto nustatyti minimalūs reikalavimai Pirkimo objektui yra šie:Techninėje specifikacijoje ir Sutarties projekte nustatyti reikalavimai.
  5. Perkantysis subjektas derėsis dėl šių sąlygų: Pasiūlymo kainos, kitų Pasiūlymo sąlygų.
  6. Perkantysis subjektas nenumato rengti susitikimų su Tiekėjais dėl Pirkimo dokumentų paaiškinimų.
  7. Jeigu Perkantysis subjektas gaus klausimų dėl Pirkimo dokumentų, į kuriuos atsakant reikės pateikti konfidencialią Perkančiojo subjekto informaciją, Perkantysis subjektas tokią informaciją pateiks CVP IS susirašinėjimo priemonėmis kiekvienam Tiekėjui asmeniškai. Tiekėjas, norėdamas susipažinti su tokia informacija, privalės CVP IS susirašinėjimo priemonėmis atsiųsti prašymą ir užpildytą bei pasirašytą Konfidencialumo įsipareigojimą **(SPS 9 priedą).**

# TIEKĖJŲ PAŠALINIMO PAGRINDŲ NEBUVIMO IR KVALIFIKACIJOS REIKALAVIMAI

3.1. Tiekėjų pašalinimo pagrindų nebuvimas ir kvalifikacija yra tikrinami šiame Pirkime. Tiekėjai privalo pateikti Pirminį pasiūlymą su priedais (**SPS 1 priedas**), Europos bendrąjį viešųjų pirkimų dokumentą[[1]](#footnote-2) (toliau – EBVPD) (**SPS 2 priedas**) ir kitus dokumentus, nurodytus SPS 6.2. punkte. Pašalinimo pagrindų nebuvimą, kvalifikacijos atitiktį pagrindžiančius dokumentus ir kitus dokumentus, nurodytus šio punkto 1 ir 2 lentelėse, bus prašoma pateikti tik iš Tiekėjo, kuris pagal sudarytą pasiūlymų eilę, pateikė ekonomiškai naudingiausią pasiūlymą.

1lentelė

|  |  |  |
| --- | --- | --- |
| **Eil. Nr.** | **Tiekėjo pašalinimo pagrindai** | **Pateikiami dokumentai** |
|  | Tiekėjas su kitais tiekėjais yra sudaręs susitarimų, kuriais siekiama iškreipti konkurenciją atliekamame Pirkime, ir Perkantysis subjektas dėl to turi įtikinamų duomenų. | PATEIKIAMA:  Su Pirminiu pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |
|  | Tiekėjas Pirkimo metu pateko į interesų konflikto situaciją, kaip apibrėžta PĮ 33 straipsnyje, ir atitinkamos padėties negalima ištaisyti.  Laikoma, kad atitinkamos padėties dėl interesų konflikto negalima ištaisyti, jeigu į interesų konfliktą patekę asmenys nulėmė Komisijos ar Perkančiojo subjekto sprendimus ir šių sprendimų pakeitimas prieštarautų PĮ nuostatoms. | PATEIKIAMA:  Su Pirminiu pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |
|  | Pažeista konkurencija, kaip nustatyta PĮ 39 straipsnio 3 ir 4 dalyse, ir atitinkamos padėties negalima ištaisyti. | PATEIKIAMA:  Su Pirminiu pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |
|  | Tiekėjas Pirkimo procedūrų metu nuslėpė informaciją ar pateikė melagingą informaciją apie atitiktį Lietuvos Respublikos viešųjų pirkimų įstatymo 46 ir 47 straipsniuose nustatytiems reikalavimams, ir Perkantysis subjektas gali tai įrodyti bet kokiomis teisėtomis priemonėmis, arba Tiekėjas dėl pateiktos melagingos informacijos negali pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį.  Šiuo pagrindu Tiekėjas taip pat pašalinamas iš Pirkimo procedūros, kai ankstesnių procedūrų, atliktų Viešųjų pirkimų įstatymo, Lietuvos Respublikos viešųjų pirkimų, atliekamų gynybos ir saugumo srityje, įstatymo, PĮ ar Lietuvos Respublikos koncesijų įstatymo nustatyta tvarka, metu nuslėpė informaciją ar pateikė šiame punkte nurodytą melagingą informaciją arba Tiekėjas dėl pateiktos melagingos informacijos negalėjo pateikti patvirtinančių dokumentų, reikalaujamų pagal Viešųjų pirkimų įstatymo 50 straipsnį, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų.  Šiuo pagrindu Tiekėjas taip pat pašalinamas iš Pirkimo procedūros, kai, vadovaujantis kitų valstybių teisės aktais, ankstesnių procedūrų metu jis nuslėpė informaciją ar pateikė melagingą informaciją arba dėl melagingos informacijos pateikimo negalėjo pateikti patvirtinančių dokumentų, dėl ko per pastaruosius vienus metus buvo pašalintas iš pirkimo ar koncesijos suteikimo procedūrų arba taikomos kitos panašios sankcijos. | PATEIKIAMA:  Su Pirminiu pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Priimant sprendimus dėl Tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama į pagal VPĮ 52 straipsnį skelbiamą informaciją: https://vpt.lrv.lt/lt/nuorodos/kiti-duomenys/powerbi/melaginga-informacija-pateikusiu-tiekeju-sarasas-3/  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |
|  | Tiekėjas Pirkimo metu ėmėsi neteisėtų veiksmų, siekdamas daryti įtaką Perkančiojo subjekto sprendimams, gauti konfidencialios informacijos, kuri suteiktų jam neteisėtą pranašumą Pirkimo procedūroje, ar teikė klaidinančią informaciją, kuri gali daryti esminę įtaką Perkančiojo subjekto sprendimams dėl Tiekėjų pašalinimo, jų kvalifikacijos vertinimo, laimėtojo nustatymo, ir Perkantysis subjektas gali tai įrodyti bet kokiomis teisėtomis priemonėmis. | PATEIKIAMA:  Su Pirminiu pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |
|  | Tiekėjas yra neįvykdęs sutarties, sudarytos vadovaujantis Viešųjų pirkimų įstatymo, Viešųjų pirkimų, atliekamų gynybos ir saugumo srityje, įstatymu ar PĮ, ar koncesijos sutarties arba yra netinkamai ją įvykdęs ir tai buvo esminis sutarties pažeidimas, kaip nustatyta Lietuvos Respublikos civilinio kodekso 6.217 straipsnyje, dėl kurio per pastaruosius 3 metus buvo nutraukta sutartis arba per pastaruosius 3 metus buvo priimtas ir įsiteisėjęs teismo sprendimas, kuriuo tenkinamas perkančiosios organizacijos, perkančiojo subjekto ar suteikiančiosios institucijos reikalavimas atlyginti nuostolius, patirtus dėl to, kad Tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais, ar per pastaruosius 3 metus buvo priimtas Perkančiojo subjekto sprendimas, kad Tiekėjas sutartyje nustatytą esminę sutarties sąlygą vykdė su dideliais arba nuolatiniais trūkumais ir dėl to buvo pritaikyta sutartyje nustatyta sankcija.  Šiuo pagrindu Tiekėjas taip pat pašalinamas iš Pirkimo procedūros, kai, vadovaujantis kitų valstybių teisės aktais, per pastaruosius 3 metus nustatyta, kad jis, vykdydamas ankstesnę sutartį, ankstesnę sutartį su perkančiuoju subjektu arba ankstesnę koncesijos sutartį, sutartyje nustatytą esminį reikalavimą vykdė su dideliais arba nuolatiniais trūkumais ir dėl to ta ankstesnė sutartis buvo nutraukta anksčiau, negu toje sutartyje nustatytas jos galiojimo terminas, buvo pareikalauta atlyginti žalą ar taikomos kitos panašios sankcijos. | PATEIKIAMA:  Su Pirminiu pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Priimant sprendimus dėl Tiekėjo pašalinimo iš pirkimo procedūros šiame punkte nurodytu pašalinimo pagrindu, gali būti atsižvelgiama į pagal VPĮ 91 straipsnį skelbiamą informaciją: https://vpt.lrv.lt/lt/nuorodos/kiti-duomenys/powerbi/nepatikimi-tiekejai-1/  https://vpt.lrv.lt/lt/pasalinimo-pagrindai-1/nepatikimu-koncesininku-sarasas-1/nepatikimu-koncesininku-sarasas/  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |
|  | Tiekėjas yra padaręs rimtą profesinį pažeidimą, dėl kurio Perkantysis subjektas abejoja Tiekėjo sąžiningumu, kai jis yra padaręs finansinės atskaitomybės ir audito teisės aktų pažeidimą ir nuo jo padarymo dienos praėjo mažiau kaip vieni metai. | PATEIKIAMA:  Su Pirminiu pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  Priimant sprendimus dėl Tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, gali būti atsižvelgiama įnacionalinėje duomenų bazėje adresu: <https://www.registrucentras.lt/jar/p/index.php>  paskelbtą informaciją, taip pat į šiame informaciniame pranešime pateiktą informaciją:  [Finansinių ataskaitų nepateikimas gali tapti kliūtimi dalyvauti viešuosiuose pirkimuose - Viešųjų pirkimų tarnyba (lrv.lt)](https://vpt.lrv.lt/lt/naujienos-3/finansiniu-ataskaitu-nepateikimas-gali-tapti-kliutimi-dalyvauti-viesuosiuose-pirkimuose/)  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: <https://ec.europa.eu/tools/ecertis/>. |
|  | Tiekėjas yra padaręs rimtą profesinį pažeidimą, dėl kurio Perkantysis subjektas abejoja tiekėjo sąžiningumu, kai jis yra padaręs draudimo sudaryti draudžiamus susitarimus, įtvirtinto Lietuvos Respublikos konkurencijos įstatyme ar panašaus pobūdžio kitos valstybės teisės akte, pažeidimą ir nuo jo padarymo dienos praėjo mažiau kaip 3 metai. | PATEIKIAMA:  Su Pirminiu pasiūlymu pateikiamas tik EBVPD.  Iš Lietuvoje įsteigtų subjektų kitų dokumentų pagal šį punktą nebus reikalaujama.  **Priimant sprendimus dėl tiekėjo pašalinimo iš pirkimo procedūros šiame punkte nurodytu pašalinimo pagrindu, be kita ko, atsižvelgiama į nacionalinėje duomenų bazėje adresu:**  <https://kt.gov.lt/lt/atviri-duomenys/diskvalifikavimas-is-viesuju-pirkimu> skelbiamą informaciją.  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: <https://ec.europa.eu/tools/ecertis/>. |
|  | Tiekėjas yra neatlikęs jam paskirtos baudžiamojo poveikio priemonės – uždraudimo juridiniam asmeniui dalyvauti viešuosiuose pirkimuose. | PATEIKIAMA:  Su Pirminiu pasiūlymu pateikiamas tik EBVPD.  Iš Lietuvoje įsteigtų subjektų įrodančių dokumentų nereikalaujama.  Iš ne Lietuvoje įsteigtų subjektų bus reikalaujama tokios rūšies pažymų ir tokių dokumentinių įrodymų formų, apie kuriuos pateikta informacija Europos Komisijos informacinėje dokumentų saugykloje  „e-Certis“ adresu: https://ec.europa.eu/tools/ecertis/. |

2 lentelė

| **Eil. Nr.** | **Kvalifikacijos reikalavimas** | **Pateikiami dokumentai** |
| --- | --- | --- |
| **Teisė verstis veikla** | | |
|  | Teikėjas per paskutinius 3 metus arba per laiką nuo Tiekėjo įregistravimo dienos (jei Tiekėjas vykdė veiklą mažiau nei 3 metus) pagal vieną ar daugiau sutarčių (projektų) yra savo jėgomis yra suteikęs paslaugų, susijusių žymėjimo stulpelių įrengimu, kurių bendra vertė – ne mažesnė kaip 50 000 Eur be PVM.  ***Pastabos:***   1. *Atitikimą šiam kvalifikacijos reikalavimui galima grįsti ir tokia sutartimi, kurios pradžia nepatenka į nurodytą 3 metų laikotarpį, tačiau jos pabaiga patenka į nurodytą 3 metų laikotarpį.* 2. *Atitikimą šiam kvalifikacijos reikalavimui galima grįsti ir atskiromis sutartimis ir/ar atskiromis sutarčių dalimis jeigu jos sudaro ne mažiau kaip 50 000 Eur be PVM;* 3. *Laikoma, kad Tiekėjas atitinka šį reikalavimą ir tuo atveju, jeigu nurodyta sutartis yra vis dar vykdoma, tačiau Tiekėjas objektyviai įrodo, jog iki šiame punkte nurodyto termino pabaigos yra faktiškai suteikęs reikalaujamos vertės paslaugų pagal tokią sutartį. Vykdymo faktas pagrindžiamas priėmimo–perdavimo aktais, pažymomis ar kitais lygiaverčiais dokumentais.* | PATEIKIAMA:  **Su Pirminiu pasiūlymu pateikiamas tik EBVPD.**  Perkančiajam subjektui pareikalavus, Teikėjas pateikia:   1. Sutarčių sąrašą (**SPS 7 priedas)**apie Tiekėjo sėkmingai įvykdytas (vykdomas) sutartis, atitinkančias nurodytą reikalavimą; 2. Užsakovų pažymas, kuriose turi būti nurodytos   paslaugų bendros sumos, tikslios datos, paslaugų gavėjai. *Pastaba*: priimamai kiti lygiaverčiai dokumentai, kurie leistų patikrinti tą pačią informaciją (bendras sumas, tikslias datas, paslaugų gavėjus), pvz.: sąskaitos faktūros, priėmimo perdavimo aktai, užsakymo užbaigimo dokumentai ar kiti lygiaverčiai dokumentai.  ***Pastabos:***  1) Perkantysis subjektas, siekdamas patikslinti informaciją apie vykdytą (vykdomą) sutartį, pasilieka teisę be išankstinio įspėjimo susisiekti su Teikėjo nurodytu užsakovu.  2) jei pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;  3) Tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;  Tiekėjui gali remtis sutartimi, kurią Tiekėjas vykdė ne vienas, bet kartu su kitais ūkio subjektais. Tačiau tokiu atveju vertinama bus būtent Tiekėjo, teiksiančio paslaugas, paslaugų apimtis, vertė, o ne visas vykdytos sutarties objektas. |
| **Techninis ir profesinis pajėgumas** | | |
| 2. | 1) Tiekėjas turi turėti ne mažiau kaip 1 (vieną) kvalifikuotą **inžinerinės kategorijos darbuotoją,** turintį teisę eksploatuoti (techniškai prižiūrėti) ir vadovauti gamtinių dujų perdavimo sistemos didesnio kaip 16 bar darbinio slėgio dujotiekių vamzdynų ir jų įrenginių eksploatavimo darbams.  2) Tiekėjas turi turėti ne mažiau kaip 1 (vieną) kvalifikuotą **darbininkų kategorijos darbuotoją**, turintį teisę vykdyti gamtinių dujų perdavimo sistemos didesnio kaip 16 bar darbinio slėgio dujotiekių vamzdynų ir jų įrenginių eksploatavimo (techninė priežiūra) darbus.  ***Pastaba****. 2 punkto 1) ir 2) dalies reikalavimų negali tenkinti tie patys darbuotojai.* | PATEIKIAMA:  **SU PIRMINIU PASIŪLYMU PATEIKIAMA**  Siūlomų specialistų sąrašas **(SPS 8 priedas)**.    Perkančiajam subjektui pareikalavus, tiekėjas pateikia:    1) Atestavimo įstaigos išduotus galiojančius energetikos darbuotojo pažymėjimus, suteikiančius teisę vykdyti gamtinių dujų perdavimo sistemos didesnio kaip 16 bar slėgio vamzdynų eksploatavimo darbus; **Arba**  2) Mokymo įstaigos išduotus pažymėjimus, liudijančius apie  neformaliojo profesinio mokymo, susijusio su gamtinių dujų perdavimo sistemos eksploatavimu, baigimą.  3) specialistų prieinamumą pagrindžiančius dokumentus: (i) jeigu specialistas yra Tiekėjo darbuotojas – specialisto pasirašytą laisvos formos patvirtinimą, kad šiame pirkime (nurodant pirkimo pavadinimą, numerį) ir būsimoje sutartyje jis bus paskirtas vykdyti atitinkamas funkcijas ir jo pajėgumai bus prieinami visą sutarties laiką; (ii) jeigu specialistas yra ne Tiekėjo darbuotojas – ketinimų protokolą / paslaugų sutarties projektą (ar kitą civilinės teisės susitarimą), kuriuo patvirtinamas jo prieinamumas šiam pirkimui ir būsimai sutarčiai.  *Pastabos:*  1) jeigu pasiūlymą teikia ūkio subjektų grupė – reikalavimą turi atitikti visi ūkio subjektų grupės nariai kartu (ūkio subjektų grupės narių turimi pajėgumai sumuojama);  2) Tiekėjas gali remtis kitų ūkio subjektų pajėgumais – Tiekėjo ir ūkio subjektų, kurių kvalifikacija Tiekėjas remiasi, pajėgumai sumuojami. Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys teiks tas paslaugas ar atliks darbus, kuriems reikia jų pajėgumų. |

* 1. Kai vieną Pirminį pasiūlymą pateikia Tiekėjas/Tiekėjų grupė, tai Tiekėjas/ visi Tiekėjų grupės nariai privalo neturėti SPS 3.1 punkto 1 lentelės 1-9 punktuose nurodytų pašalinimo pagrindų. Jei pasitelkiami Ūkio subjektai, kurių pajėgumais remiamasi Kvalifikacijos reikalavimų atitikimui, įskaitant specialistus, kurių Tiekėjas neketina įdarbinti, tai jie taip pat privalo atitikti SPS 1 lentelės 1-9 punktuose nurodytų pašalinimo pagrindų nebuvimą.
  2. Reikalavimai Kvalifikacijos reikalavimų atitikimui:

3.3.1. Jei keliamas reikalavimas ***dėl teisės verstis veikla***:

1. jeigu Pirminį pasiūlymą teikia Tiekėjų grupė – reikalavimą turi atitikti kiekvienas Tiekėjų grupės narys (-iai), pagal jų prisiimamus įsipareigojimus Sutarčiai vykdyti;
2. Tiekėjas gali remtis kitų ūkio subjektų pajėgumais tik tuomet, kai Ūkio subjektai, kurių pajėgumais remiamasi, patys tieks prekes, teiks paslaugas ar atliks darbus, kuriems reikia jų pajėgumų;
3. Subtiekėjai, kuriuos Tiekėjas pasitelks Sutarties vykdymui (kurių pajėgumais Tiekėjas nesiremia, kad atitiktų Pirkimo dokumentuose nustatytus Kvalifikacijos reikalavimus), privalo turėti teisę verstis ta veikla, kuriai jie pasitelkiami.

3.3.2. Jei keliamas finansinio ir ekonominio pajėgumo reikalavimas ***dėl pajamų***:

1. jeigu Pirminį pasiūlymą teikia Tiekėjų grupė – reikalavimą turi atitikti visi kartu (pajėgumai sumuojami);
2. Tiekėjas gali remtis kitų Ūkio subjektų pajėgumais: reikalavimą turi atitikti visi kartu (šių ūkio subjektų pajėgumai gali būti sumuojami su Tiekėjo pajėgumais);
3. Subtiekėjams šis reikalavimas nekeliamas.

3.3.3. Jei keliamas finansinio ir ekonominio pajėgumo reikalavimas ***dėl profesinės civilinės atsakomybės draudimo***:

1. profesiniu civilinės atsakomybės draudimu privalo būti apsidraudęs Tiekėjas, kiekvienas Tiekėjų grupės narys, Ūkio subjektai, kurių pajėgumais remiamasi, Subtiekėjai, jeigu jie vykdys veiklą pagal Sutartį, kuriai taikomi reikalavimai dėl profesinio civilinės atsakomybės draudimo. Kitais ūkio subjektais Tiekėjas gali remtis, kad atitiktų šį reikalavimą, tik tokiu atveju, jei tie ūkio subjektai patys atliks veiklas, kurioms reikia profesinio civilinės atsakomybės draudimo.

3.3.4. Jei keliamas techninio ir profesinio pajėgumo reikalavimas ***dėl Tiekėjo patirties***:

1. jeigu Pirminį pasiūlymą teikia Tiekėjų grupė – reikalavimą turi atitikti visi Tiekėjų grupės nariai kartu (Tiekėjų grupės narių turima patirtis sumuojama), atsižvelgiant į jų prisiimamus įsipareigojimus;
2. Tiekėjas gali remtis kitų ūkio subjektų pajėgumais tik tuo atveju, jeigu tie Ūkio subjektai patys vykdys tą Sutarties dalį, kuriai reikia jų turimų pajėgumų;
3. Subtiekėjams šis reikalavimas nekeliamas.

3.3.5. Jei keliamas techninio ir profesinio pajėgumo reikalavimas ***dėl Tiekėjo ar jo personalo išsilavinimo ir profesinės kvalifikacijos:***

1. jeigu Pirminį pasiūlymą teikia Tiekėjų grupė – reikalavimą turi atitikti Tiekėjų grupės nario (-ių) specialistai, atsižvelgiant į jų prisiimamus įsipareigojimus Sutarčiai vykdyti;
2. Tiekėjas gali remtis kitų ūkio subjektų pajėgumais tik tuo atveju, jeigu tie Ūkio subjektai (jų darbuotojai) patys vykdys tą Sutarties dalį, kuriai reikia jų turimų pajėgumų;
3. Subtiekėjai - jei Tiekėjas (jo pasitelkiami specialistai) pats atitinka keliamą reikalavimą, tačiau ketina pasitelkti Subtiekėjus (jo specialistus), Subtiekėjų specialistai privalo atitikti keliamus reikalavimus, jeigu Subtiekėjai (jų darbuotojai) patys vykdys tą Sutarties dalį, kuriai reikia nustatytos kvalifikacijos.

3.4.Tiekėjui, Tiekėjų grupės nariui arba Ūkio subjektui, kurio pajėgumais remiamasi, nedraudžiama remtis sutartimi, kurią jie vykdė ne vieni, bet kartu su kitais ūkio subjektais, tačiau tokiu atveju bus vertinami tik to Tiekėjo, Tiekėjų grupės nario arba Ūkio subjekto, kurio pajėgumais remiamasi, atlikti darbai, suteiktos paslaugos, pristatytos prekės bei jų apimtis ir vertė, o ne visas vykdytos sutarties objektas.

3.5. Kvalifikacija turi būti įgyta iki Pirminių pasiūlymų pateikimo termino pabaigos.

3.6. Tiekėjas/Tiekėjų grupės narys ir kiekvienas Ūkio subjektas, kurio pajėgumais remiamasi grindžiant atitiktį Kvalifikacijos reikalavimams (išskyrus Subtiekėjus, kurių pajėgumais nesiremiama pagrindžiant atitiktį Kvalifikacijos reikalavimams), užpildo ir pasirašo atskirą EBVPD. Specialistui, kurio pajėgumais Tiekėjas remiasi, kuris nėra Tiekėjo darbuotojas ir kurį Tiekėjas ketina įdarbinti (Kvazisubtiekėjas), pildyti ir pasirašyti atskiro EBVPD nereikia. Tiekėjas, pateikdamas užpildytą ir pasirašytą EBVPD, deklaruoja, kad jo pasitelkti specialistai atitinka specialistui keliamus reikalavimus, tačiau su Pirminiu pasiūlymu reikia pateikti SPS 5 priedo 2 priedėlį (Kvazisubtiekėjo sutikimą būti įdarbintu). Jeigu Tiekėjas neplanuoja specialisto įdarbinti, tokiu atveju toks specialistas Pirminiame pasiūlyme nurodomas kaip Ūkio subjektas, kurio pajėgumais remiamasi Kvalifikacijos reikalavimų atitikimo pagrindimui, bei pateikiamas jo užpildytas ir pasirašytas EBVPD.

3.7. Tiekėjas, kurio bus prašoma pateikti kvalifikaciją pagrindžiančius dokumentus, su kvalifikacijos dokumentais turi pateikti įrodymus (išrašus iš darbo sutarčių ar pan., kuriuose matytųsi vardas, pavardė, sutarties data), jog SPS 2 lentelės 2 punkto reikalavimams pagrįsti siūlomi specialistai yra Tiekėjo/Tiekėjų grupės nario arba Ūkio subjekto, kurio pajėgumais remiamasi grindžiant atitiktį Kvalifikacijos reikalavimams, darbuotojai (jeigu Tiekėjas SPS 5 priede nebus nurodęs, kad SPS 2 lentelės 2 punktui pagrįsti pasitelkia Kvazisubtiekėjus).

# REIKALAVIMAI ŽALIESIEMS PIRKIMAMS

4.1.Pirkime taikomi žalieji reikalavimai, kurie nurodyti Techninės specifikacijos 5 punkte ir Sutarties projekte.

# KITI REIKALAVIMAI

* 1. Pirkime taikomi kiti reikalavimai, nurodyti 3 lentelėje. Tiekėjai privalo deklaruoti atitiktį kitiems reikalavimams ir (arba) pateikti dokumentus, pagrindžiančius atitiktį šiems reikalavimams 3 lentelėje nurodyta tvarka.

3 lentelė

|  |  |  |
| --- | --- | --- |
| **KITI REIKALAVIMAI** | | |
| **Eil. Nr.** | **Reikalavimas** | **Pateikiami dokumentai** |
|  | Tiekėjas, jo Subtiekėjas, Tiekėjų grupės nariai, Ūkio subjektai, kurių pajėgumais remiamasi, Tiekėjo siūlomų prekių gamintojas ar juos kontroliuojantys asmenys nėra juridiniai asmenys, registruoti VPĮ 92 straipsnio 15 dalyje numatytame sąraše nurodytose valstybėse ar teritorijose[[2]](#footnote-3). | Atitikimas reikalavimui turi būti deklaruojamas Pasiūlyme **(SPS 1 priedas).**  Jei Perkančiajam subjektui kils abejonių dėl Tiekėjo nurodytos informacijos teisingumo, ekonomiškai naudingiausią pasiūlymą pateikęs Tiekėjas turės pateikti žemiau nurodytus (vieną ar kelis) dokumentus:  Jei Tiekėjas, jo Subtiekėjas, Tiekėjų grupės nariai, Ūkio subjektai, kurių pajėgumais remiamasi, Tiekėjo siūlomų prekių gamintojas ar juos kontroliuojantys asmenys yra juridiniai asmenys:   * juridinio asmens vadovo patvirtintą juridinio asmens steigimo dokumentų kopiją, * Juridinių asmenų registro išplėstinį išrašą su istorija, * Juridinių asmenų dalyvių informacinės sistemos išrašą, * duomenų apie juridinio asmens naudos gavėjus išrašą, * arba atitinkamus valstybės narės ar trečiosios šalies dokumentus, nurodančius tiekėją, jo subtiekėją, ūkio subjektą, kurio pajėgumais remiamasi, tiekėjo siūlomų prekių gamintoją kontroliuojančius asmenis ir (arba) jų bei juos kontroliuojančių asmenų registracijos vietą.   Jei Tiekėjas, jo Subtiekėjas, Tiekėjų grupės nariai, Ūkio subjektai, kurių pajėgumais remiamasi, Tiekėjo siūlomų prekių gamintojas ar juos kontroliuojantys asmenys yra fiziniai asmenys:   * asmens tapatybę patvirtinančio dokumento (tapatybės kortelės ar paso) kopiją, * leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, * pažymą apie deklaruotą gyvenamąją vietą; * arba atitinkamus valstybės narės ar trečiosios šalies dokumentus, nurodančius tiekėjo, jo subtiekėjo, ūkio subjekto, kurio pajėgumais remiamasi, ir (arba) tiekėjo siūlomų prekių gamintojo pilietybę ir nuolatinę gyvenamąją vietą.   Dokumentai, kuriuose nenurodytas galiojimo terminas, turi būti išduoti ar atspausdinti iš informacinės sistemos ne anksčiau kaip prieš tris mėnesius iki tos dienos, kai Perkančiojo subjekto prašymu Tiekėjas turi pateikti dokumentus.  Perkantysis subjektas turi teisę priimti ir kitus, Perkančiajam subjektui priimtinus dokumentus. |
|  | Tiekėjas, jo Subtiekėjas, Tiekėjų grupės nariai, Ūkio subjektas, kurio pajėgumais remiamasi, Tiekėjo siūlomų prekių gamintojas ar juos kontroliuojantys asmenys nėra fiziniai asmenys, nuolat gyvenantys VPĮ 92 straipsnio 15 dalyje numatytame sąraše nurodytose valstybėse ar teritorijose arba turintys šių valstybių pilietybę. |
|  | Prekių kilmė nėra ir paslaugos nėra teikiamos iš VPĮ 92 straipsnio 15 dalyje numatytame sąraše nurodytų valstybių ar teritorijų. | Atitikimas reikalavimui turi būti deklaruojamas Pasiūlyme **(SPS 1 priedas).**  Jei Perkančiajam subjektui kils abejonių dėl tiekėjo nurodytos informacijos teisingumo, ekonomiškai naudingiausią pasiūlymą pateikęs tiekėjas turės pateikti dokumentus (vieną ar kelis), patvirtinančius prekių kilmę (prekių kilmės sertifikatas, gamintojo deklaracija ar kitas Perkančiajam subjektui priimtinas dokumentas, patvirtinantis ketinamų įsigyti prekių kilmę). |
|  | Lietuvos Respublikos Vyriausybė, vadovaudamasi Nacionaliniam saugumui užtikrinti svarbių objektų apsaugos įstatyme įtvirtintais kriterijais, nėra priėmusi sprendimo, patvirtinančio, kad šios lentelės 1 ir 2 punktuose nurodyti subjektai ar su jais ketinamas sudaryti (sudarytas) sandoris neatitinka nacionalinio saugumo interesų. | Atitikimas reikalavimui turi būti deklaruojamas Pasiūlyme **(SPS 1 priedas).** |
|  | Tiekėjas, jo subtiekėjas, ūkio subjektas, kurio pajėgumais remiamasi, nevykdo veiklos VPĮ 92 straipsnio 15 dalyje numatytame sąraše nurodytose valstybėse ar teritorijose ir nėra ūkio subjektų grupės, kurios bet kuris narys vykdo veiklą VPĮ 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas (kiti) asmuo (asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje. | Atitikimas reikalavimui turi būti deklaruojamas Paraiškoje ir Pasiūlyme **(SPS 1 priedas).**  Jei Perkančiajam subjektui kils abejonių dėl tiekėjo nurodytos informacijos teisingumo, ekonomiškai naudingiausią pasiūlymą pateikęs tiekėjas turės pateikti VPĮ 51 straipsnio 12 dalyje nurodytus (vieną ar kelis) ar kitus perkančiajam subjektui priimtinus dokumentus ir (ar) paaiškinimus, patvirtinančius atitiktį šiame punkte nustatytam reikalavimui. |
|  | Pirkime negali dalyvauti Tiekėjai, Subtiekėjai, Tiekėjų grupės nariai, Ūkio subjektai, kurių pajėgumais remiamasi, kuriems ar jų siūlomų prekių gamintojui, juos kontroliuojantiems juridiniams ir (ar) fiziniams asmenims taikomos Jungtinių Tautų saugumo tarybos, Europos Sąjungos, kitų tarptautinių organizacijų, kurių narė yra arba kuriose dalyvauja Lietuvos Respublika bei Jungtinių Amerikos Valstijų sankcijos (ribojamosios priemonės). | Atitikimas reikalavimui turi būti deklaruojamas Pasiūlyme **(SPS 1 priedas).** |
|  | Tiekėjas privalo užtikrinti, kad Tiekėjas/ Tiekėjų grupės nariai ir jo pasitelkiami Subtiekėjai bei Ūkio subjektai, kurių pajėgumais remiamasi, būtų susipažinę su 2025 m. rugpjūčio 1 d. EPSO-G valdybos patvirtintu EPSO-G įmonių grupės tiekėjų etikos kodeksu[[3]](#footnote-4) ir 2023 m. birželio 29 d. EPSO-G valdybos patvirtinta EPSO-G įmonių grupės antikorupcinės veiklos politika[[4]](#footnote-5) prieš pradėdami vykdyti Sutartį. | Atitikimas reikalavimui turi būti deklaruojamas Pasiūlyme **(SPS 1 priedas).**  Ekonomiškai naudingiausią pasiūlymą pateikusiam Tiekėjui Perkantysis subjektas pateiks prašymą per 3 darbo dienas užpildyti Veiklos partnerių savanoriškai (neprivalomai) pildomą klausimyną, kurį sudaro tvarumo ir atitikties srities klausimai, išskyrus atvejus, kai ekonomiškai naudingiausią pasiūlymą pateikęs tiekėjas jau yra pildęs minėtą klausimyną per pastaruosius 12 mėn. Nepriklausomai nuo to, ar tiekėjas užpildys klausimyną, Perkantysis subjektas atliks su ekonomiškai naudingiausią pasiūlymą pateikusiu tiekėju susijusių duomenų iš klausimyno ir (ar) prieinamų šaltinių įvertinimą korupcijos rizikos aspektu. Perkančiajam subjektui nustačius galimas rizikas korupcijos aspektus, sudarant sutartį su Pirkimo laimėtoju gali būti taikomos su Pirkimo laimėtoju susijusios korupcijos rizikos valdymo priemonės pavyzdžiui, siūloma pasirašyti papildomą susitarimą prie pagrindinės sutarties, siūloma vykdyti išsamesnę sutartinių santykių stebėseną, siūloma Veiklos partnerio darbuotojus siųsti į korupcijos prevencijos mokymus ir pan. |

# REIKALAVIMAI PASIŪLYMŲ PATEIKIMUI

6.1. Pasiūlymą reikia pateikti CVP IS priemonėmis į elektroninių pasiūlymų dėžutę ne vėliau kaip iki CVP IS nurodyto termino pabaigos. Perkantysis subjektas, gavęs Pasiūlymą kitomis, nei šiame punkte nurodytomis, priemonėmis, apie tai informuoja Tiekėją, o tokio Pasiūlymo nenagrinėja ir nevertina.

**6.2.Pirminiame pasiūlyme Tiekėjas turi pateikti:**

**6.2.1.** Užpildytą ir kvalifikuotu elektroniniu ar fiziniu parašu pasirašytą Pirminio pasiūlymo formą (**SPS 1 priedas)**. *Kartu su Pirminio pasiūlymo forma nereikia pateikti pašalinimo pagrindų nebuvimą ir/ar kvalifikaciją patvirtinančių dokumentų, įrodančių atitikimą EBVPD nurodytai informacijai.*

6.2.2. Tinkamai užpildytą ir pasirašytą Tiekėjo (Tiekėjų grupės narių, ir/ar Ūkio subjekto, kurio pajėgumais remiamasi grindžiant atitiktį Kvalifikacijos reikalavimams, įskaitant specialistus, kurių neketinama įdarbinti) EBVPD formą **(SPS 2 priedas)**. Jei EBVPD formą elektroniniu ar fiziniu parašu pasirašo Tiekėjo, Tiekėjo grupės nario, Ūkio subjekto, kurio pajėgumais remiamasi, vadovo įgaliotas asmuo, prie Pirminio pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti EBVPD.

6.2.3. Jeigu Pirkimo procedūrose dalyvauja jungtinės veiklos pagrindu susivienijusi Tiekėjų grupė, kartu su Pirminiu pasiūlymu ji turi pateikti jungtinės veiklos sutartį. Jungtinės veiklos sutarčiai keliami reikalavimai nurodyti BPS.

6.2.4. Informaciją apie Ūkio subjektus, kurių pajėgumais remiamasi, Subtiekėjus ir Kvazisubtiekėjus pagal **SPS 5 priedo** formą. Jei ši forma nepateikiama, laikoma, kad Tiekėjas nepasitelks Ūkio subjektų, kurių pajėgumais remiamasi, Subtiekėjų ar Kvazisubtiekėjų.

6.2.5. Užpildytas ir pasirašytas deklaracijas, patvirtinančias sutikimą būti Subtiekėju, Ūkio subjektu, kurio pajėgumais remiamasi Perkančiojo subjekto atliekamame Pirkime, ar/ar Kvazisubtiekėjo sutikimą būti įdarbintu Pirkimo laimėjimo atveju pagal **SPS 5 priedo** formoje esančius priedėlius arba kitus dokumentus, kuriuose būtų nurodytas Pirkimo pavadinimas ir perduodami atlikti/suteikti/tiekti konkretūs darbai/paslaugos/prekės, bei kurie patvirtintų, kad minėti subjektai sutinka/pasižada kartu su Tiekėju vykdyti Sutartį ir būti prieinami visos Sutarties vykdymo metu.

6.2.6**.** Jei Pirminį pasiūlymą elektroniniu ar fiziniu parašu pasirašo Tiekėjo vadovo įgaliotas asmuo, prie Pirminio pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Pirminį pasiūlymą[[5]](#footnote-6).

6.2.7**.** *Žymėjimo stulpelio su informaciniu ženklu gamintojo techninę specifikaciją, kurioje turi būti nurodyti gaminio matmenys, medžiagos, atsparumo reikalavimai bei atitikimas šioje specifikacijoje nustatytiems techniniams parametrams.*

6.3. Kvietimai teikti Galutinius pasiūlymus Tiekėjams bus atsiųsti po Derybų atskiru pranešimu priemonėmis, kuriomis vykdomas Pirkimas.

**6.4. Galutiniame pasiūlyme Tiekėjas turi pateikti:**

6.4.1. Užpildytą ir kvalifikuotu elektroniniu ar fiziniu parašu pasirašytą Galutinio pasiūlymo formą.

6.4.2. Jei Galutinį pasiūlymą elektroniniu ar fiziniu parašu pasirašo Tiekėjo vadovo įgaliotas asmuo, prie Galutinio pasiūlymo turi būti pridėtas galiojantis rašytinis įgaliojimas arba kitas dokumentas, suteikiantis teisę pasirašyti Galutinį pasiūlymą.

6.4.3. Trūkstamą informaciją, dokumentus ar patikslinimus dėl Pasiūlymo techninių charakteristikų, nustatytus Perkančiojo subjekto išnagrinėtame Pirminiame pasiūlyme.

6.4.4. Derybų protokole nurodytus dokumentus (jei taikoma).

6.5. Pasiūlymo forma, Pirkimo sąlygų priedai ir kiti dokumentai turi būti pateikiami lietuvių kalba.

# PASIŪLYMŲ VERTINIMO KRITERIJUS

7.1.Pirkimo dokumentuose nustatytus reikalavimus atitinkantys Galutiniai Pasiūlymai bus vertinami *pagal ekonomiškai naudingiausio Pasiūlymų vertinimo kriterijų –kainą.*

# PASIŪLYMŲ GALIOJIMO UŽTIKRINIMAS

8.1.Šio Pirkimo metu nereikalaujama pateikti Pasiūlymo galiojimo užtikrinimo.

# KITOS NUOSTATOS

9.1. Tiekėjas, kuris pateikė ekonomiškai naudingiausią pasiūlymą ir yra nustatytas galimu laimėtoju/laimėtoju, Perkančiojo subjekto prašymu per jo nustatytą terminą, kuris negali būti trumpesnis kaip 3 darbo dienos, privalės pateikti užpildytą **SPS 6 priedą** „Konfidenciali informacija“.



9.2. Jei Tiekėjas, kurio Galutinis pasiūlymas pagal vertinimo rezultatus galės būti pripažintas laimėjusiu, nepateiks pašalinimo pagrindų nebuvimą ir/ar kvalifikaciją, ir/ar kitus reikalavimus pagrindžiančių dokumentų, nepaaiškins pateikto Pasiūlymo arba Tiekėjas, kuris bus kviečiamas sudaryti Sutartį, atsisakys ją sudaryti, jis, Perkančiajam subjektui pareikalavus, turės sumokėti Perkančiajam subjektui 10 proc. Tiekėjo Galutinio pasiūlymo kainos Eur be PVM dydžio baudą bei padengti Perkančiojo subjekto patirtus tiesioginius nuostolius, kiek jų nepadengia aukščiau nurodyta bauda. Tiesioginiais nuostoliais bus laikomas kainos skirtumas tarp Sutartį atsisakiusio pasirašyti Tiekėjo Galutinio pasiūlymo kainos Eur be PVM ir kito Tiekėjo, pasiūlymų eilėje esančio po atsisakiusio sudaryti Sutartį Tiekėjo, Galutinio pasiūlymo kainos Eur be PVM.

9.3. Perkantysis subjektas informuos Koordinavimo komisiją apie ketinamą sudaryti Sutartį, esant bent vienai BPS 17.1 punkte numatytai aplinkybei. Tuo atveju, jei bus vykdoma patikra dėl ketinamos sudaryti Sutarties atitikimo nacionalinio saugumo interesams, Tiekėjas, vadovaudamasis BPS 17 skyriaus nuostatomis, įsipareigoja nustatytais terminais pateikti Perkančiajam subjektui ir/ar kompetentingoms institucijoms visus duomenis, dokumentus ir sutikimus, būtinus šiai patikrai atlikti.

# SUTARTIES KAINA IR SUTARTIES ĮVYKDYMO UŽTIKRINIMAS

10.1.Su Laimėjusiu Tiekėju sudaromos *Sutarties* kaina bus lygi *Laimėjusio Tiekėjo Pasiūlymo kainai.*

10.2.Sutartyje bus numatyti Sutarties įvykdymo užtikrinimo būdai, tokie kaip delspinigiai ir baudos, už Sutartyje numatytų įsipareigojimų netinkamą vykdymą ir (ar) nevykdymą.



# PRIEDAI

**11.1.** **Priedas yra neatskiriama Pirkimo sąlygų dalis. Prie Pirkimo sąlygų pridedami šie priedai:**

1 priedas – Pasiūlymo forma (Pirminio ir Galutinio pasiūlymo pateikimui).

2 priedas – EBVPD forma*.*

3 priedas – Techninė specifikacija.

4 priedas – Sutarties projektas.

5 priedas – Informacija apie ūkio subjektus, kurių pajėgumais remiamasi, Subtiekėjus ir Kvazisubtiekėjus.

6 priedas – Konfidenciali informacija *(bus prašoma pateikti tik galimo laimėtojo/laimėtojo)*

7 priedas – Sutarčių sąrašo forma *(bus prašoma pateikti tik galimo laimėtojo).*

8 priedas – Specialistų sąrašo forma *(bus prašoma pateikti tik galimo laimėtojo)*.

9 priedas – Konfidencialumo įsipareigojimas.

1. EBVPD gali būti užpildytas internetu (http://ebvpd.eviesiejipirkimai.lt/espd-web/), importuojant prie Pirkimo dokumentų (CVP IS Pirkimo kortelėje esantį) pridėtą XML failą, arba PDF failą (užpildytas EBVPD turi būti atspausdinamas, pasirašomas ir nuskenuotas pridedamas prie Pirminio pasiūlymo dokumentų).

   EBVPD pildymo instrukcija: <http://vpt.lrv.lt/uploads/vpt/documents/files/EBVPD%20pildymas(Tiek%C4%97jas).pdf> [↑](#footnote-ref-2)
2. Rusijos Federacija; Baltarusijos Respublika; Rusijos Federacijos aneksuotas Krymas; Moldovos Respublikos Vyriausybės nekontroliuojama Padniestrės teritorija; Sakartvelo Vyriausybės nekontroliuojamos Abchazijos ir Pietų Osetijos teritorijos. [↑](#footnote-ref-3)
3. Skelbiama Epso-G įmonių grupės tinklapyje adresu: https://www.epsog.lt/uploads/documents/files/Politikos/EPSO-G%20partneri%C5%B3%20etikos%20kodeksas%2008\_01\_patvirtintas.pdf [↑](#footnote-ref-4)
4. Skelbiama Epso-G įmonių grupės tinklapyje adresu: https://www.epsog.lt/uploads/documents/files/Politikos/Antikorupcines%20veiklos%20politika.pdf [↑](#footnote-ref-5)
5. Pagal Lietuvos Respublikos civilinio kodekso 2.140 straipsnio 1 dalį, juridinio asmens duodamą įgaliojimą pasirašo jo vadovas. Ant įgaliojimo, kuris sudaromas ne informacinių technologijų priemonėmis, dedamas to juridinio asmens antspaudas, jeigu jis antspaudą privalo turėti; pagal Lietuvos Respublikos civilinio kodekso 2.142 straipsnio 1 dalį, įgaliojimo terminas gali būti apibrėžtas ir neapibrėžtas. Jeigu terminas įgaliojime nenurodytas, tai įgaliojimas galioja vienerius metus nuo jo sudarymo dienos. [↑](#footnote-ref-6)